Babbar magana: Shugabannin APC sun nemi Buhari ya tsige wani ministansa ▷ Legit.ng
7 months ago 5890 views by Aminu Ibrahim
Shugabannin jam'iyyar APC na jiha sun yi kira ga shugaban kasa Muhammadu Buhari da ya sauke ministan Niger Delta, Godswill Akpabio, a kan zargin wasu lamurransa da ake yi kamar yadda The Punch ta ruwaito.
Kamar yadda shugabansu Ali Dolari da sakatarensa, Ben Nwoye suka sanar bayan kammala taro a Asaba, shugabannin sun saka ayar tambaya a kan yadda ministan ke shiga wasu al'amuran hukumar habaka lamurran yankin Niger Delta.
Sun ce, "Mun sa ayar tambaya akan yadda Akpabio ya hanzarta nada kwamitin rikon kwarya wanda yayi karen tsaye ga dokokin NDDC. Kamar yadda ya nada wani Dr Cairo Ojougboh a matsayin mukaddashin daraktan aiyuka. Amma kuma dokokin kafa NDDC din ta ce, cike wannan gurbin sai injiniya,"
Me Akpabio ke nufi da ya hanzarta zaben Dr Joy Nunieh wanda shine ke wakiltar jihar Rivers a matsayin mukaddashin daraktan kwamitin rikon kwaryarsa?
Amma kuma, Akpabio ya jajanta cewa, yankin Niger Delta bashi da cigaba ta bangaren kayan more rayuwa duk kuwa da yawan kudaden da ake narkarwa don yankin.
Sun ce, 'yan kwangila 71 sun koma bakin aiki bayan binciken da Majalisar Dattawa ta yi akan lamurran habaka yankin Niger Delta.
Shugabar bangaren yada labarai ta ma'aikatar, Patricia Dewortshe, ta sanar sa hakan ne a ranar Laraba. Ta ce ministan ya yi wannan bayanin ne a yayin da ya karbi bakuncin kwamitin magoya bayan shugaban kasa na yankin kudu wadanda suka samu jagorancin tsohuwar 'yar majalisar wakilai, Doris Oboh, a Abuja.
Ta ce, Akpabio yayi kira ga kwamitin magoya bayan shugaban kasan da su ginu akan soyayyar juna ta yadda zasu hada kai wajen habaka yankin.
19 hours ago 17693 views
48 minutes ago 2905 views
47 minutes ago 10020 views
11 hours ago 26885 views
27 minutes ago 841 views
an hour ago 70106 views
59 minutes ago 1178 views